แรงขายทำกำไรกด SET ปิดลดช่วงบวกเหลือ 2 จุด จับตาแนวรับ 1,560 จุด
แรงขายทำกำไรกด SET ปิดลดช่วงบวกเหลือ 2 จุด จับตาแนวรับ 1,560 จุด โดยดัชนีปิดตลาดวันนี้ ที่ระดับ 1,568.82 จุด เพิ่มขึ้น 2.06 จุด หรือ 0.13% มูลค่าการซื้อขาย 8.09 หมื่นล้านบาท
18 มี.ค. 2564

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,568.82 จุด เพิ่มขึ้น 2.06 จุด หรือ 0.13% มูลค่าการซื้อขาย 8.09 หมื่นล้านบาท
10 หุ้นดันดัชนีวันนี้

ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย)  เปิดเผยว่า ตลาดหุ้นไทยวันนี้มีความผันผวน โดยช่วงเช้าขึ้นตอบรับ Sentiment บวกจากมุมมองของธนาคารกลางสหรัฐฯ (เฟด) คงอัตราดอกเบี้ยต่ำยาว และเดินหน้าทำ QE ต่อไป รวมถึงมีการปรับเพิ่มคาดการณ์การเติบโตเศรษฐกิจสหรัฐด้วย
ขณะที่ในช่วงบ่ายเผชิญแรงขายทำกำไรออกมาทำให้ตลาดฯย่อตัวลง แต่ก็ยังยืนในแดนบวกได้ ซึ่งการเคลื่อนไหวเป็นไปในลักษณะเดียวกันกับตลาดต่างประเทศ โดยตลาดหุ้นในภูมิภาคเอเชียส่วนใหญ่ก็ยังบวกได้ เช่นเดียวกับตลาดยุโรปเทรดบ่ายนี้เคลื่อนไหวในแดนบวก เหมือนกับดาวโจนส์ฟิวเจอร์สที่ยืนบวกเล็กน้อย
ทั้งนี้ การย่อตัวของตลาดฯเกิดขึ้นหลังจากตอบรับปัจจัยบวกไปมากแล้ว ขณะที่ยังมีปัจจัยที่ต้องจับตาทั้งเรื่องการเมืองในประเทศ, การประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค.ชุดใหญ่ ในวันพรุ่งนี้พิจารณาคลายลิอกเพิ่มเติม ขณะที่ยังพบคลัสเตอร์ใหม่ของผู้ติดเชื้ออยู่ และต้องติดตามทิศทางอัตราผลตอบแทนพันธบัตร (Bond yield) สหรัฐฯ
สำหรับแนวโน้มการลงทุนในวันพรุ่งนี้ (19 มี.ค.) น.ส.ธีรดา กล่าวว่า ตลาดฯคงจะแกว่งออกด้านข้างในลักษณะประคองตัวในช่วงรอปัจจัยใหม่เข้ามา พร้อมให้แนวรับ 1,550-1,560 จุด ส่วนแนวต้าน 1,580 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
OR      มูลค่าการซื้อขาย   4,720.12 ล้านบาท  ปิดที่  33.00 บาท ราคาไม่เปลี่ยนแปลง
KBANK   มูลค่าการซื้อขาย   2,642.04 ล้านบาท  ปิดที่ 147.50 บาท เพิ่มขึ้น 0.50 บาท
STA     มูลค่าการซื้อขาย   2,426.64 ล้านบาท  ปิดที่  47.75 บาท เพิ่มขึ้น 0.75 บาท
PTT     มูลค่าการซื้อขาย   1,996.64 ล้านบาท  ปิดที่  40.50 บาท ราคาไม่เปลี่ยนแปลง
GUNKUL  มูลค่าการซื้อขาย   1,678.47 ล้านบาท  ปิดที่   3.82 บาท เพิ่มขึ้น 0.16 บาท
 
ตลาดหุ้นเอเชีย
